laion/Wikipedia-Exotic huggingface dataset:
ה'ש"ץ

ה'ש"ץ או ה'ש"צ (5,390) ובקיצור ש"ץ או ש"צ – היא שנה עברית אשר החלה ביום א' בתשרי, אור ל-18 בספטמבר 1629, והסתיימה ביום כ"ט באלול, 6 בספטמבר 1630. המולד של תשרי חל ביום שני, 21 שעות ו-833 חלקים. לפיכך זו שנה מסוג גכה. איננה מעוברת, ואורכה 354 ימים. זו שנת שמיטה, ושנת 13 במחזור העיבור ה-284. תקופת ניסן שבשנה זו היא תחילת שנת 14 (סימנה ידלוז) במחזור השמש ה-193. שנה זו היא שנת 1,561 לחורבן הבית, ושנת 1,941 לשטרות. י"א בתמוז - שמואל אופנהיימר, בנקאי יהודי, דיפלומט חצר קיסרי באימפריה הרומית הקדושה, שדלן, ופילנתרופ (נפטר ה'תס"ג). י"א בניסן – ר' ישעיה הלוי הורוביץ, השל"ה הקדוש כ"ד בניסן – משה שמוקלר, בן הקהילה היהודית בפשמישל, הועלה על המוקד על קידוש השם בעקבות עלילת חילול לחם הקודש. יום זה נקבע מכאן ואילך לתענית ציבור קהילתית. להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת גכה שנה מסוג גכה, ובה 354 ימים. שנה "פשוטה": שאיננה מעוברת ובה חודש אדר אחד. שנה "כסדרה": שבה חשוון בן 29 יום ואילו כסלו בן 30 יום ה'ש"ץ
הזמן האטומי הבין-לאומי

הזמן האטומי הבין-לאומי (בצרפתית: Temps Atomique International; בראשי תיבות: TAI) הוא תקן זמן אטומי בעל דיוק גבוה. התקן מגדיר אלגוריתם חישוב ממוצע הזמן הנמדד על ידי שעונים אטומיים (שעוני צזיום) הממוקמים ברחבי העולם. יחידת זמן זו נמצאת בשימוש משנת 1955. ב-1967 הוגדרה השנייה כמשך הזמן שבו מתרחשות 9,192,631,770 תנודות של אטומי היסוד צסיום-133. הזמן האטומי הבין-לאומי סונכרן עם הזמן הבין-לאומי (UT1) ב-1 בינואר 1958. אך מכיוון שהזמן הבין-לאומי מבוסס על זמן הסיבוב של כדור הארץ, הסנכרון הופר במרוצת השנים. הזמן האוניברסלי המתואם (UTC) מסונכרן עם הזמן האטומי בסטייה קבועה של מספר שלם של שניות (37, החל מ-31 דצמבר 2016) על מנת לשמור על הקשר בינו לבין הזמן הבין-לאומי. GMT זמן אוניברסלי מתואם דקה מעוברת אתר האינטרנט הרשמי של הזמן האטומי הבין-לאומי אמיתי זיו, הכירו את האחראית על השעון הלאומי של ישראל, באתר TheMarker‏, 7 בנובמבר 2014 הערך "מערכות זמן", באתר אסטרופדיה
ה'שפ"ט

ה'שפ"ט (5,389) ובקיצור שפ"ט – היא שנה עברית אשר החלה ביום א' בתשרי, אור ל-28 בספטמבר 1628, והסתיימה ביום כ"ט באלול, 17 בספטמבר 1629. המולד של תשרי חל ביום חמישי, 12 שעות ו-1037 חלקים. לפיכך זו שנה מסוג השא. איננה מעוברת, ואורכה 355 ימים. זו שנה שישית לשמיטה, ושנת 12 במחזור העיבור ה-284. תקופת ניסן שבשנה זו היא תחילת שנת 13 (סימנה יגלהא) במחזור השמש ה-193. שנה זו היא שנת 1,560 לחורבן הבית, ושנת 1,940 לשטרות. ה' בתמוז - רבי יום-טוב ליפמן הלר נאסר באשמת זלזול בקיסר ובנצרות. הרב הלר קבע יום זה כתענית לו ולצאצאיו. ט"ו בסיוון - רבי יוסף סאמיגה, רב, ראש ישיבה ומקובל טורקי בן המאות ה-16 וה-17. להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת השא שנה מסוג השא, ובה 355 ימים. שנה "פשוטה": שאיננה מעוברת ובה חודש אדר אחד. שנה "שלמה": שבה חשוון וכסלו בני 30 יום כל אחד. ג' בתשרי חל בשבת, ולכן צום גדליה נדחה ליום ראשון ד' בתשרי. ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש. י"ד בניסן, ערב פסח, חל בשבת, ולכן חלים דיני ערב פסח שחל בשבת. ה'שפ"ט
ה'שפ"ח

ה'שפ"ח (5,388) ובקיצור שפ"ח – היא שנה עברית אשר החלה ביום א' בתשרי, אור ל-11 בספטמבר 1627, והסתיימה ביום כ"ט באלול, 27 בספטמבר 1628. המולד של תשרי חל ביום שישי, 15 שעות ו-448 חלקים. לפיכך זו שנה מסוג זחג. היא מעוברת, ואורכה 383 ימים. זו שנה חמישית לשמיטה, ושנת 11 במחזור העיבור ה-284. תקופת ניסן שבשנה זו היא תחילת שנת 12 (סימנה יביגז) במחזור השמש ה-193. שנה זו היא שנת 1,559 לחורבן הבית, ושנת 1,939 לשטרות. פרעות בקהילה היהודית בפשמישל: סוחרים ממעמד הביניים בעיר תקפו את רחוב היהודים, בזזו חנויות ופרצו לבית החולים היהודי. רבי שבתי שפטל הלוי הורוביץ, בנו של השל"ה, התמנה לרבה של פיורדא. ז' באדר ב' – רבי יוסף הלוי אשכנזי, מראשוני רבני הקהילה היהודית במץ. עמד בפולמוס חריף עם מהר"ם לובלין. להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת זחג שנה מסוג זחג, ובה 383 ימים. שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן. שנה "חסרה": שבה חשוון וכסלו בני 29 יום כל אחד י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'. ה'שפ"ח
אולזה

אולזה או אולשה, נחל הנובע משלוחה של הרי הקרפטים המערביים, זורם לאורך 99 קילומטרים דרך פולין ודרך צ'כיה והנשפך לתוך נהר האודר. נביעת הנחל ממוקמת בצד הפולני בשטח מחוז קמשניצה שבסקיזים השלזיים; הנחל מצטרף לנהר האודר לאחר הקילומטר ה -99, ליד בוהומין, בגובה של 190 מטר מעל פני הים. הנהר שאורכו 25.3 קילומטר מהווה את הגבול בין פולין לצ'כיה. הוא משמש בעיקר ציפורים ובעלי חיים למים לנדידה. גדות הנהר ירוקות בשטח העיירה - לאורך סוללות מיר בצד הצ'כי ובפארק אדם סיקורה, שם ניתן למצוא עצים ישנים שנמצאים מעט מאוד באזור זה. כתוצאה מכך, אפשר למצוא לא רק מינים נפוצים כאן, אלא גם כמה בעלי חיים נדירים או בסכנת הכחדה. מנהל הנהר הוא חברה ממשלתית בשם Povodí Odry. בפולין אורך הנחל 16 קילומטרים ובצ'כיה 83. אגן ההיקוות משתרע על פני 1,118 קילומטרים רבועים, מתוכם 479 בפולין. The Olza River, openairmuseum.info ערך זה הוא קצרמר בנושא נהרות ונחלים ובנושא גאוגרפיה של אירופה. אתם מוזמנים לתרום לוויקיפדיה ולהרחיב אותו.
מרידה (ונצואלה)

מרידה (בספרדית: Mérida, רשמית: סנטיאגו דה לוס קביירוס דה מרידה, בספרדית: Santiago de los Caballeros de Mérida) היא בירת מדינת מרידה שבוונצואלה. העיר שמכונה "עיר הג'נטלמנים" נחשבת לאחד מיעדי התיירות המבוקשים בוונצואלה. במרידה מתגוררים כ-200,000 תושבים (נכון לשנת 2001). העיר שוכנת בין שתי שרשראות הרי האנדים של ונצואלה. היא נוסדה פעמיים, תחילה באופן לא חוקי בשנת 1558, ואחר כך במקום אחר כסנטיאגו דה לוס קביירוס דה מרידה בשנת 1560. מרידה היא ביתה של האוניברסיטה השנייה הוותיקה בוונצואלה, אוניברסיטת האנדים, שנוסדה בשנת 1785. יש בעיר, שנבנתה בין נהרות החוצים אותה, 35 פארקים. ספרד מרידה, אקסטרמדורה, ספרד התזמורת הסימפונית הממלכתית של מרידה הבולים של מרידה (ונצואלה) מדיה וקבצים בנושא מרידה בוויקישיתוף אתר האינטרנט הרשמי של מרידה מרידה, באתר אנציקלופדיה בריטניקה (באנגלית) Bonnie Hamre, tripsavvy, Discovering the Beauty of Mérida, Venezuela, ‏6-3-2019 ערך זה הוא קצרמר בנושא גאוגרפיה של ונצואלה ובנושא יישובים באמריקה הדרומית. אתם מוזמנים לתרום לוויקיפדיה ולהרחיב אותו.
איציע מרדכי שכטר

דוקטור איציע מרדכי שכטר (בכתיב יידי: שעכטער; 1 בדצמבר 1927 – 15 בפברואר 2007) בלשן של השפה היידית, סופר והעורך השלישי של כתב העת "אױפֿן שװעל". שכטר נולד בשנת 1927 בעיר צ'רנוביץ (אז בתחומי רומניה). אח של בלה שכטר-גוטסמן. הוא למד בעיר הולדתו. בשנת 1940 בעקבות הסיפוח הסובייטי של בסרביה ובוקובינה הצפונית אביו נעצר ומת לאחר שנתיים. לאחר ששטח נכבש על ידי רומניה בתחילת מלחמת העולם השנייה, כל המשפחה הוכנסה לגטו. בשנת 1944 השטח שוחרר על ידי הצבא האדום ומשפחה עברה לרומניה. הוא התחיל לימודים באוניברסיטת בוקרשט והשלים את לימודיו באוניברסיטת וינה. בשנת 1951 מרדכי שכטר סיים את הדוקטורט בנושא "Aktionen im Jiddischen: Ein sprachwissenschaftlicher Beitrag zur Bedeutungslehre des Verbums". בהיותו בווינה הוא התחיל לשתף פעולה עם ייווא. ב-1951 התיישב בארצות הברית ושירת במודיעין האמריקאי במהלך מלחמת קוריאה. באוניברסיטת קולומביה בניו-יורק שימש כמרצה בכיר ללימודי היידיש בבית המדרש לרבנים באמריקה ובישיבה יוניברסיטי. בשנים 1957-2004 הוא היה העורך הראשי של ירחון של ארגון הטריטוריאליסטים. בשנים 1961-1972 הוא היה סגנו של אוריאל ויינרייך בהכנת אטלס של יהדות אשכנז. ב-1965 יזם יחד עם תלמידיו את הקמת היוגנטרוף ארגון צעירים המקדם את היידיש ותרבותה בקרב צעירים. ב-1979 הקים את הליגה למען יידיש כגלגול עדכני יותר של ליגת הטריטוריאליסטים (שמה המדויק של הליגה בכתיב יידי 'פרײַלאַנד־ליגע', תרגום חופשי: 'ליגה למען ארץ חופשית'), אשר דגלה ביצירת טריטוריה יהודית בכל מדינה שתאפשר לכך ועידוד שפתה העיקרית של התנועה - יידיש. כאשר ד"ר איציע מרדכי שכטר הבין שלא נשארו הרבה הדוגלים בתורה זו, שינה את שמה ומטרתה של התנועה ב-1979 לשמה הנוכחי 'ליגה למען יידיש' במטרה לספק תמיכה ארגונית למודרניזציה, לסטנדרטיזציה של שפת היידיש ולשימוש בה בכל תחומי חיי היומיום. שכטר נפטר ב-2007 ברובע הברונקס. בנו בן שכטר הוא מלחין, מנצח ומייסד של "דער ייִדישער פֿילהאַרמאָנישער פֿאָלקסכאָר". מרדכי שכטר (1927-2007), דף שער בספרייה הלאומית Wolfgang Saxon, Mordkhe Schaechter, 79, Leading Yiddish Linguist, Dies, February 16, 2007, NY Times (באנגלית) ראו: יצחק נחמן שטיינברג, על מקומה של ה"פריילאנד" בחיים היהודיים, מארב, 28 באפריל 2012 (פורסם במקור ביידיש בגיליון אוקטובר-נובמבר 1948 של כתב העת "אויפֿן שוועל"; תרגם מאנגלית: נווה פרומר) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
עיקול בדרך

עיקול בדרך הוא ספרו החמישי של הסופר האמריקני ניקולס ספארקס, שיצא לאור בספטמבר 2001. הספר עוסק בסיפור אהבתם של מיילס, סגן השריף ושרה אנדרוז, מורה בבית ספר יסודי. השניים מתגוררים בעיירה ניו-ברן שבמזרח מדינת צפון קרוליינה. שניהם היו נשואים בעברם: מיילס היה נשוי במשך שבע שנים לאהובתו מימי התיכון, מיסי, שילדה לו את בנו ג'ונה בן השבע. נישואים אלו הסתיימו באופן טרגי, זאת לאחר שמיסי נהרגה בתאונת פגע וברח, בעת שיצאה לריצה. שרה הייתה נשואה למייקל, אולם כעבור שנתיים התגרשו, זאת לאחר ששרה גילתה שהיא עקרה, מייקל אינו יכל לשאת את המחשבה שאשתו לא תוכל ללדת, ונישואיהם הלכו מדחי אל דחי עד לגירושים. מיילס ושרה נפגשו לראשונה בבית הספר, זאת לאחר ששרה הייתה המורה של בנו, ג'ונה, והתאהבו. אולם אהבתם לא מנעה ממיילס להמשיך ולחפש מי הוא האיש שהרג את אשתו, ומתוקף תפקידו כסגן השריף, היה מעורב בכל פרטי החקירה, שהגיעה למבוי סתום זמן קצר לאחר התאונה. התפתחויות משמעותיות בחקירת התאונה הביאו את מיילס להרהר שנית בכל מה שידע בנוגע לחקירה, וכמו כן אהבתו לשרה עמדה למבחן לאחר שגילה את הקשר בינה לבין התאונה. ביקורת בספר ב- www.thebookhaven.net עיקול בדרך, באתר OCLC (באנגלית)
2007 בספרות

ערך מורחב – 2007 "אלף שמשות זוהרות" מאת חאלד חוסייני "Falling Man" מאת דון דלילו "On Chesil Beach" מאת איאן מקיואן "The Uncommon Reader" מאת אלן בנט "ילדי הורין" מאת ג'.ר.ר. טולקין "Playing For Pizza" מאת ג'ון גרישם "העלמת העין" (מסדרת "הארי בוש"), מאת מייקל קונלי "השבועה" מאת רם אורן "עזר כנגדו" מאת נעמי רגן "מקימי" מאת נועה ירון "הכלב היהודי" מאת אשר קרביץ "משאלה אחת ימינה" מאת אשכול נבו "לפני המקום" מאת חיים באר "מעשה בטבעת" מאת אילן שיינפלד "שמשון" מאת זאב ז'בוטינסקי (תרגום חדש) "מסע בחלל הפנוי" מאת דב אלבוים "על החיים ועל המוות" מאת יורם קניוק "לא רחוק ממרכז העיר", "דולי סיטי" מאת אורלי קסטל-בלום "אלוהים לא מרשה" מאת חנוך דאום "האם שימפנזים חושבים על פרישה?" מאת יעקב בורק "נקודת האל-חזור" מאת רונן ברגמן "שבויים בלבנון" מאת עפר שלח ויואב לימור "לנצח את היטלר" מאת אברהם בורג 30 בינואר – סידני שלדון, סופר אמריקני (נולד ב- 1917) 11 באפריל – קורט וונגוט, סופר אמריקני (נולד ב- 1922) 6 בספטמבר – מדליין ל'אנגל, מחברת "קמט בזמן" (נולדה ב- 1918) פרס נובל לספרות הוענק לסופרת הבריטית בת ה-87, דוריס לסינג. פרס בוקר הוענק ל... פרס פוליצר לספרות עלילתית הוענק לסופר ולמחזאי האמריקני קורמאק מקארתי על ספרו "הדרך". 2006 בספרות 2007 2008 בספרות שנים בספרות ספרות מדיה וקבצים בנושא 2007 בספרות בוויקישיתוף סוכנויות הידיעות, פוליצר ל"וול סטריט ג'ורנל", קורמק מקארתי ואורנט קולמן, באתר הארץ, 18 באפריל 2007
סקוטי ג'ו ויבר

סקוטי ג'ו ויבר (באנגלית: Scotty Joe Weaver‏, 26 במרץ 1986 - 22 ביולי 2004) היה קורבן רצח אמריקאי בן 18 מביי מינט (אנ') באלבמה, שנרצח ב-2004. הרצח, שנראה כי בוצע בשל נטייתו המינית של ויבר, היה אחד הנושאים הבולטים בסרט התיעודי "Small Town Gay Bar". ויבר נרצח ב-18 ביולי 2004, וגופתו השרופה התגלתה במצב של ריקבון חלקי ב-22 ביולי, במרחק כמה קילומטרים מהקרוואן שבו גר. ויבר הוכה, נחנק ונדקר פעמים רבות, ראשו הוסר חלקית, גופו הוספג בדלק והועלה באש. שלושה הואשמו ברצח ובשוד שנלווה אליו. כריסטופר גיינס, בן 20, וחברתו ניקול קלסיי, בת 18, הכירו את ויבר מילדותם והיו שותפיו לקרוואן. הנאשם השלישי, רוברט פורטר, היה בן 18. קלסיי וגיינס תכננו את הרצח וגיינס ופורטר ביצעו אותו, כשקלסיי צופה במתרחש. דייוויד וטסטון, התובע המחוזי של מחוז בולדווין באלבמה, קבע כי נטייתו המינית של ויבר הייתה גורם לפשע. הוא ציין שהברוטליות של הרצח "מרמזת לווידוא הריגה, דבר שאינו נפוץ בשוד וברצח רגילים". החוק באלבמה אינו מגדיר פשעים שסיבתם נטייה מינית של הקורבן כפשעי שנאה. הרצח היה אחד הנושאים הבולטים בסרט התיעודי "Small Town Gay Bar" מ-2006, המתאר את קשיי הקהילה הלהט"בית במדינות הדרום של ארצות הברית. במאי 2007 הודה כריסטופר גיינס ברצח ונידון למאסר עולם ללא שחרור מוקדם. פורטר הודה ברצח ובשוד, ועונשו נקבע לשני מאסרי עולם מצטברים. הוא יוכל לבקש שחרור מוקדם לאחר ריצוי 15 שנות מאסר. קלסיי הורשעה על פי הודאתה בקנוניה לביצוע רצח, ועונשה נקבע ל-20 שנות מאסר ב-13 בספטמבר 2007. הומופוביה סקוט ויבר - אתר ההנצחה לזכרו סקוט ויבר - באתר GLADD, הליגה ההומו-לסבית נגד השמצה Jafari, Samira (2004-08-02), "Killing of gay teen raises issue of intolerance in state", Associated Press, retrieved 2007-08-21. Burroway, Jim (2007-09-14), "A Third Guilty Plea For Scotty Joe Weaver’s Murder", Box Turtle Bulleting, retrieved 2008-02-20 Belonsky, Andrew (2007-09-14), "Friend" Pleads Guilty in Gay Murder, Queerty, retrieved 2008-02-20
מרי

האם התכוונתם ל... מרד (מרי) – התקוממות, התנגדות. מרי (רפובליקה) – רפובליקה אוטונומית בתחום הרפובליקה הפדרטיווית הרוסית מרי (טורקמניסטן) – עיר בטורקמניסטן מרי – עיר עתיקה על הפרת מרי מלכת הסקוטים – מלכת סקוטלנד בשנים 1542 - 1567. מרי הראשונה "אשת הדמים" - מלכת אנגליה בשנים 1553 - 1558. מרי השנייה מלכת אנגליה – מלכת אנגליה בשנים 1689 - 1702. מרי מטק – אשתו של ג'ורג' החמישי מרי (פילה) – פילה שהוצאה להורג באמצעות תלייה מריאדוק ברנדיבאק – דמות בדיונית של הוביט מספרי שר הטבעות מאת ג'.ר.ר. טולקין שם משפחה: ארנולד מרי – איש צבא וציבור אסטוני ז'וזף מרי – סופר, מחזאי ומשורר צרפתי לנארט מרי – סופר, במאי קולנוע ופוליטיקאי אסטוני בראוני מרי – פעילה אמריקאית למען זכויות השימוש במריחואנה רפואית אישים ששמם הפרטי הוא מרי אישים ששמם הפרטי הוא מארי מר"י מארי (פירושונים) מריה (פירושונים)
עינית (בעלי חיים)

עינית (ocellus ברבים ocelli) או עין פשוטה היא איבר חוש הקולט אור וקיים לרוב בפרוקי-רגליים. העינית מסוגלת להבחין בין אור לחושך אך איננה מסוגלת ליצור תמונה של המתרחש סביבה או אפילו להבחין בעצמים או בכיוון האור. לזחלים מסוימים יש איבר דומה בצידי הראש הנקרא Stemma. איבר חוש זה מתריע על סכנה בשל שוני גדול בכמות האור או מגלה מתי מתחלף היום בלילה לצורך ויסות הפעולה ההורמונלית של הגוף. מדוזות, כוכבי ים, ותולעים שטוחות נושאות את העיניים הפשוטות ביותר, כיתמי עין, בהם יש פיגמנט המפוזר אקראית, ללא מבנה נוסף כגון קרנית או עדשה. צבע האזור בבעלי חיים אלו הוא אדום או שחור. לחלזונות וחשופיות רבים יש גם כן כיתמי עין, בקצה או בבסיס המשושים. אולם לכמה חלזונות ממשפחת Strombidae (אנ'), יש עיניים מורכבות בהרבה. לצדפות ענק ישנם כיתמי עין שמאפשרים לאור לחדור אל חלל הגלימה. עינית גבית היא עינית רגישה לאור הנמצאת על צידו העליון של הראש. לרבות קיימים שלוש עיניות היוצרות משולש. הן מכיליות כמה תאים קולטי אור ומכוסות בקרנית. העינית הגבית לא מחליפה את העיניים המורכבות והיא קיימת בנוסף בכל החרקים בעלי עינית זו כגון חגבאים, דבוראים (נמלים, דבורים, צרעות), בחלק מהפשפשאים ועוד. בעבר המונח עינית (ocellus) כלל את כל סוג העיניים הפשוטות, היום נהוג להבדיל בין "עינית גבית" ocellus, מבנה הנמצא אצל חרקים בוגרים ונימפות ו"עינית צידית" (Stemmata ביחיד Stemma) אשר קיימות אצל זחלים בעלי גלגול מלא. אצל זחלים בעלי עיניות צידיות הן לרוב מופיעות בצידי הראש בקבוצה של 1-7 עיניות. מספר העיניות בקבוצה והסידור שלהן משמשות לעיתים לזיהוי טקסונומי. עיניות צדדיות עשויות מתאים קולטי אור ומדוכים ונמצאות בצידי הראש. עיניות צידיות הן אמצעי הראייה היחידי בזחלים מסוימים של כמה מחלקות חרקים (פרעושים, דגיגי כסף, מניפתיים ועוד). "Eye (invertebrate)". McGraw-Hill Encyclopedia of Science & Technology. 6. 2007. p. 790 Murphy, Richard C. (2002). Coral Reefs: Cities Under The Seas. The Darwin Press, Inc.. ISBN 0-87850-138-X. Chapter 184 - Ocelli and Stemmata
אבאוקוטה

אַבֵּאוֹקוּטָה (ביורובה: Abẹ́òkúta; מילולית: "תחת הסלעים") היא בירת מדינת אוגון בדרום-מערב ניגריה. העיר שוכנת על גדת נהר האוגון, כ-100 ק"מ צפונית ללאגוס ברכבת, או כ-130 ק"מ במעלה הנהר. לפי חישוב המבוסס על תחזית רשמית מתאריך 21 במרץ 2022 אוכלוסיית העיר מנתה כ-735,000 תושבים. אבאוקוטה, אשר קיומה מתועד למן שנת 1825, חבה את הקמתה לפשיטותיהם של ציידי העבדים מדהומיי ואיבדאן, אשר פעולותיהם הכריחו את האוכלוסייה הכפרית שהייתה פזורה ברחבי הארץ למצוא מקלט בינות לסלעים ולמצוקים המקיפים את העיר. במקום זה הם ייסדו לעצמם קונפדרציה חופשית שכללה בני מחוזות שונים, אשר שמרו על מנהגיהם המסורתיים, פולחניהם הדתיים ואפילו על שמות כפריהם המקוריים. אבאוקוטה שוכנת באזור סוואנה פורה, שבקרקעו פזורים סלעי גרניט אפורים ומרוחקת כ-78 ק"מ מצפון ללאגוס. העיר משתרעת על פני שטח נרחב ומוקפת על ידי קירות בוץ באורך 29 ק"מ. היא שוכנת למרגלות מצוקי האולומו, שבהם מצויים מספר מערות ואתרי פולחן. תוצריה העיקריים של העיר הם שמן דקלים, עצים, גומי, בטטות וחמאת אגוזי שיאה. מדיה וקבצים בנושא אבאוקוטה בוויקישיתוף אבאוקוטה, באתר אנציקלופדיה בריטניקה (באנגלית) Nigeria: States & Agglomerations - Population Statistics, Maps, Charts, Weather and Web Information, www.citypopulation.de ערך זה הוא קצרמר בנושא גאוגרפיה של ניגריה ובנושא יישובים באפריקה. אתם מוזמנים לתרום לוויקיפדיה ולהרחיב אותו.
מארי (נהר)

מָארֵי (מאנגלית: Murray) הוא הנהר הארוך ביותר באוסטרליה. אורכו כ-2,575 ק"מ. הוא זורם לכיוון מערב ויוצר את קו הגבול בין ניו סאות' ויילס לוויקטוריה. לאחר מכן הוא פונה צפון מערבית, וב-500 הקילומטרים האחרונים שלו הוא מדרים ונשפך דרך אגם אלכסנדרינה למפרץ אנקאונטר שבאוקיינוס ההודי. לנהר מארי ספיקת מים נמוכה, יחסית לנהרות אחרים בעולם באורך ובעלי אגן ניקוז דומה לו. לנהר מארי משמעות תרבותית ניכרת לתושבי אוסטרליה הקדמונים, האבוריג'ינים. מערכת הנהרות מארי-דארלינג שאורכה כ-3,750 ק"מ היא הארוכה ביותר באוסטרליה ואחת הארוכות בעולם (מקום 15). אגן מארי-דרלינג מדיה וקבצים בנושא מארי בוויקישיתוף מארי, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של אוסטרליה ובנושא נהרות ונחלים. אתם מוזמנים לתרום לוויקיפדיה ולהרחיב אותו.
יהודה לנקרי

יהודה לנקרי (נולד ב-25 בספטמבר 1947) הוא איש ציבור ישראלי. כיהן כחבר הכנסת, שגריר ישראל באו"ם ובעוד מקומות וכיו"ר מועצה המקומית שלומי. לנקרי נולד בעיר בוז'עד שבמרוקו. עלה לישראל ב־1965 ושירת בחיל האוויר. לאחר מכן החל לעבוד בתפקידים ציבוריים מטעם הסוכנות היהודית, ובמסגרת זו למד לתואר שני באוניברסיטת ניס שבצרפת ובהמשך השלים את עבודת הדוקטורט והיה לדוקטור לספרות צרפתית. כיהן כראש המועצה המקומית שלומי בשנים 1983–1992, כיו"ר הראשון של מועצת הרשות השנייה בשנים 1991–1992 וכשגריר ישראל בצרפת בשנים 1992–1995. בשנת 1996 הצטרף למפלגת גשר, שלקראת הבחירות לכנסת ה-14 התאחדה עם הליכוד וצומת. בדרך זו נכנסו חמישה מנציגי המפלגה לכנסת, ובהם לנקרי. במהלך הכנסת ה-14 כיהן כיו"ר ועדת האתיקה וסגן יושב ראש הכנסת, וכמו כן היה חבר בוועדת החוץ והביטחון ובועדת החינוך, התרבות והספורט. בתום שלוש שנים בכנסת לא ניסה להיבחר שוב והתמנה לשגריר ישראל באו"ם. בתפקיד זה כיהן שלוש שנים, אשר במהלכן פרצה האינתיפאדה השנייה, שנכרכה במאבק מקביל של הפלסטינים וידידיהם כנגד ישראל גם באו"ם. בינואר 2003 סיים את תפקידו ומונה לנציג ליחסים בינלאומיים של ארגון כי"ח (כל ישראל חברים). במאי 2007 מונה לתפקיד יו"ר הדירקטוריון של חברת החדשות של ערוץ 2, במקומו של יצחק לבני. מכהן כיום כיו"ר מועצת הפדרציה העולמית של יהדות מרוקו. בדצמבר 2018 נמנה מבין מייסדי מפלגת גשר החדשה בראשות אורלי לוי-אבקסיס, בתו של יו"ר מפלגת גשר המקורית דוד לוי. יהודה לנקרי, באתר הכנסת יהודה לנקרי, באתר כנסת פתוחה רשימת פרטים ביוגרפיים (הקישור אינו פעיל) אהרון ברנע מראיין את ד"ר יהודה לנקרי בתוכנית "מחוץ לזמן" של ערוץ הכנסת, באתר יוטיוב, 17 ביולי 2016 כפר סבא - חדשות - יהודה לנקרי, היו"ר החדש של דירקטוריון חברת החדשות של ערוץ 2 http://www.kerenhamusika.com/infopage.asp?infopage_id=463&SITE_id=123 ניר יהב, לנקרי - ליו"ר חדשות 2, סמירה - למנכ"ל הרשות, באתר News1 מחלקה ראשונה, 27 במאי 2007 אבישי גרינצייג, אריק בנדר, ‏פרסום ראשון: אלו מייסדי מפלגת 'גשר' של אורלי לוי-אבקסיס, באתר מעריב אונליין, 26 בדצמבר 2018
כסא רחמים

האם התכוונתם ל... כסא רחמים (חיד"א) – ספר מאת החיד"א הכולל פירוש למסכת סופרים כסא רחמים (מלמד) – ספר דרשות לפרשיות השבוע מאת הרב רחמים מלמד כהן ישיבת כסא רחמים – ישיבה חרדית ספרדית בבני ברק
אבאדו

האם התכוונתם ל... מיקלאנג'לו אבאדו – כנר איטלקי מרצ'לו אבאדו – מלחין, מנצח ופסנתרן איטלקי, בנו של מיקאנג'לו אבאדו קלאודיו אבאדו – מנצח איטלקי, בנו של מיקאנג'לו אבאדו רוברטו אבאדו – מנצח איטלקי, בנו של מרצ'לו אבאדו
רכס ליחי

רכס ליחי (בגאורגית: ლიხის ქედი, ליחיס כֶּדי) או רכס סוראמי (სურამის ქედი, סוּראמיס כֶּדי) הוא רכס הרים במרכז גאורגיה המחלק את המדינה לשני חלקיה העיקריים: מזרח גאורגיה ומערב גאורגיה. רכס הליחי הוא חלק מהרי הקווקז. מצד אחד הוא מחבר בין הרי הקווקז הגדול מצפונו להרי הקווקז הקטן שמדרומו, ומצד שני מפריד בין מזרח גאורגיה למערב גאורגיה. במאה ה-20, ברכס נחצבה מנהרה, שמחברת על ידי מסילת ברזל וכביש בין שני חלקי גאורגיה. הרכס עובר בנפות: חאשורי, חרגאולי, זנאורי וג'ווה. הנקודה הגבוה ביותר ברכס מצויה בגובה 1,926 מטר מעל פני הים. הנקודה הנמוכה ביותר היא מערב הרים שנקרא מעבר סוראמי, ונמצא בגובה 949 מטר מעל פני הים. בין ההרים ברכס נמנה הר סבואוטי (saboueti). מדיה וקבצים בנושא רכס ליחי בוויקישיתוף ערך זה הוא קצרמר בנושא גאוגרפיה של גאורגיה ובנושא הרים. אתם מוזמנים לתרום לוויקיפדיה ולהרחיב אותו.
ה'שפ"ז

ה'שפ"ז (5,387) ובקיצור שפ"ז – היא שנה עברית אשר החלה ביום א' בתשרי, אור ל-21 בספטמבר 1626, והסתיימה ביום כ"ט באלול, 10 בספטמבר 1627. המולד של תשרי חל ביום שני, 6 שעות ו-652 חלקים. לפיכך זו שנה מסוג בשה. איננה מעוברת, ואורכה 355 ימים. זו שנה רביעית לשמיטה, ושנת 10 במחזור העיבור ה-284. תקופת ניסן שבשנה זו היא תחילת שנת 11 (סימנה יאיבא) במחזור השמש ה-193. שנה זו היא שנת 1,558 לחורבן הבית, ושנת 1,938 לשטרות. יעקב ב"ש, ראש הקהל של יהדות פראג, מביא לפיטורי רב העיר רבי משה ר' מנדלש (שמונה במקום זאת לרבה של פוזנא), ובטבת נבחר במקומו רבי יום-טוב ליפמן הלר (ה"תוספות יום-טוב") שהגיע לעיר בחודש ניסן. רבי משה הכהן מפראג, הוזמן לכהן כאב"ד ומרא דאתרא במץ, לצד הרב המכהן רבי יוסף הלוי אשכנזי המכהן. להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת בשה שנה מסוג בשה, ובה 355 ימים. שנה "פשוטה": שאיננה מעוברת ובה חודש אדר אחד. שנה "שלמה": שבה חשוון וכסלו בני 30 יום כל אחד. ה'שפ"ז
ה'שפ"ו

ה'שפ"ו (5,386) ובקיצור שפ"ו – היא שנה עברית אשר החלה ביום א' בתשרי, אור ל-2 באוקטובר 1625, והסתיימה ביום כ"ט באלול, 20 בספטמבר 1626. המולד של תשרי חל ביום רביעי, 21 שעות ו-856 חלקים. לפיכך זו שנה מסוג הכז. איננה מעוברת, ואורכה 354 ימים. זו שנה שלישית לשמיטה, ושנת 9 במחזור העיבור ה-284. תקופת ניסן שבשנה זו היא תחילת שנת 10 (סימנה ילאז) במחזור השמש ה-193. שנה זו היא שנת 1,557 לחורבן הבית, ושנת 1,937 לשטרות. ט' באב – שבתי צבי, יהודי יליד איזמיר, שנחשב למשיח השקר המפורסם ביותר בהיסטוריה של עם ישראל. (נפטר בה'תל"ז) לדעת רבים, רבי ישעיה הלוי הורוביץ (מחבר השל"ה), רב ומקובל בפולין באשכנז ובארץ ישראל. (נולד בה'שי"ח) רבי אהרן ששון ("מהר"א ששון"), פוסק הלכה בסלוניקי ובקושטא, מחבר שו"ת "תורת אמת". להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת הכז שנה מסוג הכז, ובה 354 ימים. שנה "פשוטה": שאיננה מעוברת ובה חודש אדר אחד. שנה "כסדרה": שבה חשוון בן 29 יום ואילו כסלו בן 30 יום ג' בתשרי חל בשבת, ולכן צום גדליה נדחה ליום ראשון ד' בתשרי. י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז ט' באב חל בשבת, ולכן צום תשעה באב נדחה ליום ראשון י' באב ה'שפ"ו
ה'שפ"ה

ה'שפ"ה (5,385) ובקיצור שפ"ה – היא שנה עברית אשר החלה ביום א' בתשרי, אור ל-14 בספטמבר 1624, והסתיימה ביום כ"ט באלול, 1 באוקטובר 1625. המולד של תשרי חל ביום שישי, 0 שעות ו-267 חלקים. לפיכך זו שנה מסוג זחג. היא מעוברת, ואורכה 383 ימים. זו שנה שנייה לשמיטה, ושנת 8 במחזור העיבור ה-284. תקופת ניסן שבשנה זו היא תחילת שנת 9 (סימנה טלזא) במחזור השמש ה-193. שנה זו היא שנת 1,556 לחורבן הבית, ושנת 1,936 לשטרות. להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת זחג שנה מסוג זחג, ובה 383 ימים. שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן. שנה "חסרה": שבה חשוון וכסלו בני 29 יום כל אחד י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'. ה'שפ"ה
ה'שפ"ד

ה'שפ"ד (5,384) ובקיצור שפ"ד – היא שנה עברית אשר החלה ביום א' בתשרי, אור ל-25 בספטמבר 1623, והסתיימה ביום כ"ט באלול, 13 בספטמבר 1624. המולד של תשרי חל ביום ראשון, 15 שעות ו-471 חלקים. לפיכך זו שנה מסוג בשה. איננה מעוברת, ואורכה 355 ימים. זו שנה ראשונה לשמיטה, ושנת 7 במחזור העיבור ה-284. תקופת ניסן שבשנה זו היא תחילת שנת 8 (סימנה חיהז) במחזור השמש ה-193. שנה זו היא שנת 1,555 לחורבן הבית, ושנת 1,935 לשטרות. י"ב בסיוון – רבי יצחק כ"ץ מפראג, רב בניקלשבורג ובוינה ודיין בפראג, חתנו ומקורבו של המהר"ל מפראג. להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת בשה שנה מסוג בשה, ובה 355 ימים. שנה "פשוטה": שאיננה מעוברת ובה חודש אדר אחד. שנה "שלמה": שבה חשוון וכסלו בני 30 יום כל אחד. ה'שפ"ד